als_Latn dik_Latn sag_Latn
Dhurata Ahmetaj është një këngëtare shumë e njohur. Dhurata është këngëtare shqiptare e zhanrit "RnB". Sharmi dhe eleganca, zëri e karakteri i fuqishëm – kur flasim për këto tipare, atëherë menjëherë në mendje kemi këngëtaren, që gjithmonë është komplimentuar për dukjen e saj ekstravagante.
Dhurata lindi më 16 nëntor të vitit 1992, në Prizren. Ajo është 21 vjeçe. Fëmijërinë e kaloi në Prizren, pranë familjes së saj. Në shkollë ishte një prej nxënësve më të dalluara, duke pasur sukses të shkëlqyer në të gjitha lëndët.
Ajo është dalluar si një vajzë e zgjuar, por jo vetëm. Ajo ishte nga fëmijëria shumë e talentuar për muzikë, e sidomos për vallëzim. Një talent që më vonë asaj do t’i shërbente për t’u shndërruar në një prej emrave më të njohur të muzikës shqiptare.
Shkollën e mesme Dhurata e vazhdoi në shkollën “Gjon Buzuku” në Prizren, ku edhe sot njihet si një prej nënësve më të dalluara. E shoqërueshme, sharmante edhe si adoleshente, Dhurata gjithmonë e kishte ëndërr skenën, një piedestal që ajo do ta arrinte për pak kohë, por pa lënë anash as shkollimin.
Dhurata sot studion në Universitetin Iliria në drejtimin Menaxhment.
Karriera e Dhuratës si këngëtare filloi me këngën “Le Ta Marrin Vesh” të cilit ajo ia bashkangjiti edhe një videoklip. Ky projekt daton në vitin 2009, ku u vërejtën shkëndijat e para të yllit të ri.
Ajo vazhdoi të lansonte përgjatë viteve në vijim edhe këngë të tjera, teksa punën e artistes e konsideroi si hobi. Mirëpo, gjithçka ndryshoi nga projekti me videoklip “Stars Down”. Kjo këngë ishte pikënisja dhe kthesa e madhe në karrierën e Dhuratës. Gjatë një prej performancave të saj e vëren një prej menaxherëve dhe këngëtarëve më të suksesshëm të historisë së muzikës moderne shqiptare, Blero, i cili i vuri kontaktet e para dhe filloi negociatat me Dhuratën që ajo të jetë pjesë e kompanisë BleroEnt. Dhurata vendosi të bëhej këngëtare profesionale dhe të ndjekë ëndrrën e saj të madhe, duke nënshkruar kontratë menaxhuese me BleroEnt.
Nga ajo kohë Dhurata vetëm sa i ka radhitur sukseset. “Prekja Jote” dhe “Më Gënje” ishin disa prej këngëve që bënë bujë tek ata që ajo i quan përkrahës e jo fansa, kurse shpërthimi i madh ishte kënga “Ama Vec Pak”, një bashkëpunim me Presionin që arriti një milion klikime në rrjetin social të videove YouTube.
Dhurata ka vazhduar të punojë vazhdimisht dhe ajo shumë shpejt do ta lansojë albumin e saj të parë të titulluar sikur emri i saj “Dhurata”, një karakteristikë mjaft interesante kjo, e që është vetëm një paralajmërim për atë që mund të presim nga ajo. Aktualisht Dhurata është ende pjesë e BleroEnt apo që ndryshe tani njihet edhe si Elephant.
Hobi i saj gjithmonë ka qenë muzika, por krahas muzikës ka qenë edhe vallëzimi, një tipar i cili dallohet nëpër të gjitha paraqitjet skenike të saj. Pija e preferuar e Dhuratës është lëng i përzier dredhëze me manaferra, teksa ajo nuk konsumon as duhanin, por as alkoolin. Me përkatësi fetare Dhurata i takon fesë muslimane.
Dafina Zeqiri
Elvana Gjata
Genta Ismajli
Xhensila
Miriam Cani
Nora Istrefi
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn plt_Latn als_Latn min_Latn ceb_Latn srd_Latn srd_Latn